Pimeä triadi

Pimeä triadi (myös "pimeä kolminaisuus" tai "synkkä kolmikko") on synkkiä persoonallisuuden piirteitä, narsismia, psykopatiaa ja machiavellismia kuvaava nimitys.Tuukka Tervonen, Pimeä kolminaisuus tekee ihmisestä kylmäsydämisen hyväksikäyttäjän – ja se vaikuttaa meihin kaikkiin Helsingin Sanomat 20.7.2020, viitattu 10.5.2023 Psykopatiassa korostuu tunnekylmyys, narsismissa ylimielisyys ja manipulointi ja machiavellismissä laskelmointi oman edun saavuttamiseksi sekä ihmisillä "pelaaminen".Tulikukka de Fresnes, 180 astetta: Kuka on paha? Lääketiede ei tunnista pahuutta, mutta psykopatian merkit voivat näkyä aivoissa jo lapsena Yle 12.5.2018, viitattu 10.5.2023 Pimeä triadi liittyy teoreettisesti muita ihmisiä hyväksikäyttävään (eksploitatiiviseen) käyttäytymiseen.

Pimeä triadi on sidottu tieteellisessä tutkimuksessa yksilön menestymiseen ryhmän kustannuksella ja yleisesti kielteisinä pidettyihin ilmiöihin, jotka läjittyvät juuri ihmisen seksuaalikäyttäytymisen kategoriaan. Ihmisen seksuaalikäyttäytymisessä pimeä triadi linkittyy merkittävästi vastentahtoiseen seksuaalikäyttäytymiseen, kuten raiskauksiin, kumppanin varastamiseen toiselta ja erikoisen lyhyen tähtäimen pariutumisstrategioihin (nk. fast life)https://psycnet.apa.org/record/2010-25042-005https://www.sciencedirect.com/science/article/abs/pii/S0191886911005708.

 Piirre  Kuvaus  Käyttäytymistä  Esimerkki Narsismi	 Liiallinen itsekeskeisyys ja ihailun tarve  	Mahtailu, huomionhakuisuus, turhamaisuus  Kehuskelee omilla saavutuksillaan ja monopolisoi keskusteluita Machiavellismi  Toisten strateginen manipulointi oman edun saavuttamiseksi 	Petollisuus, opportunistisuus, juonittelevuus  Valehtelee työtovereilleen ja hyväksikäyttää ihmissuhteitaan Psykopatia  Impulsiivisuus ja katumuksen puute  Riskin sietäminen, aggressiivisuus, tunnekylmyys  Rikkoo sääntöjä ilman syyllisyyttä ja on yllytyshulluutta

Pimeää triadia voi perustellusti pitää myös piirteistönä, joka on aisankannattajan vastainen. Pimeä triadi -piirteet siis suojaavat tilanteelta, jossa mieshenkilö hukkaisi omia resurssejaan naiseen joka on uskoton.https://link.springer.com/rwe/10.1007/978-3-031-08956-5_316-1

Historia

Pimeä triadi on persoonallisuuspsykologinen teoria, jonka Delroy L. Paulhus ja Kevin M. Williams julkaisivat ensimmäisen kerran vuonna 2002.

Paulhus ja Williams totesivat, että machiavellismi, subkliininen narsismi ja subkliininen psykopatia ovat keskenään kohtalaisesti yhteydessä, mutta eivät sama ilmiö. Niitä yhdistää alhainen sovinnollisuus, mutta ne eroavat muilta persoonallisuuspiirteiltään: psykopatiaan liittyy matala neuroottisuus, machiavellismiin ja psykopatiaan matala tunnollisuus, ja narsismiin lievä yhteys kognitiiviseen kyvykkyyteen. Kokonaisuutena piirteet ovat osittain päällekkäisiä mutta erillisiä.

Perinteisesti pimeän triadin persoonallisuustyyppejä on tutkittu erillisinä, mutta vuonna 2010 psykologit Peter Jonason ja Gregory Webster laativat kahdentoista kohdan "Dirty Dozen" -testin pimeän triadin piirteiden mittaamiseksi.Understanding the Dark Triad MindTools, viitattu 10.5.2023 Pimeän triadin kunkin piirteen osuus ihmisen persoonallisuudessa voidaan hahmottaa janalla, jossa johonkin kohtaan sijoittuu jokainen ihminen siten, että harvoissa näitä piirteitä ei esiinny lainkaan ja harvoissa piirteiden asema on hallitseva. Piirteet voivat korostua myös toisistaan erillisinä, joten on mahdollista olla esimerkiksi huomattavan narsistinen ja machiavellistinen vailla psykopaatin piirteitä.

Pimeästä triadista on tullut laajasti tutkittu aihe. Liverpoolin yliopistossa aihetta tutkinut tohtori Minna Lyons käsitteli ilmiötä kirjassaan The Dark Triad of Personality: Narcissism, Machiavellianism, and Psychopathy in Everyday Life. Hänen mukaansa ihmiset, joissa pimeään triadiin kuuluvat persoonallisuuden piirteet ovat hallitsevia, ovat "kylmäsydämisiä hyväksikäyttäjiä".

Piirteitä

Yksilö vs. ryhmä

Pimeä triadi -piirteet ovat yksilölle edullisia mutta ryhmän kannalta haitallisia. Yksilön menestys voi siis tapahtua ryhmän kustannuksella.https://hbr.org/2015/11/why-bad-guys-win-at-work Yhdysvaltalaisessa The Atlantic -lehdessä julkaistussa jutussa pimeää triadia edustavia yksilöitä on nimitetty ’sosiopaateiksi keskuudessamme’.https://www.theatlantic.com/ideas/archive/2023/10/dark-triads-toxic-personalities/675683/ Yksi esitetty arvio pimeää triadia edustavien väestöosuudeksi on yksi 14:stä henkilöstä eli noin 7,14 prosenttia (N = 36 788).https://www.sciencedirect.com/science/article/abs/pii/S019188692030310X

Aivojen neurobiologiset erot

Sosiaalisten aivojen hypoteesin mukaan ihmisaivojen koon kasvu on ihmisen evoluutiossa liittynyt sosiaaliseen tiedonkäsittelyyn.https://www.potilaanlaakarilehti.fi/kommentit/sosiaaliset-aivot/Adolphs, R. (2009). The social brain: neural basis of social knowledge. Annu. Rev. Psychol. 60, 693–716. doi: 10.1146/annurev.psych.60.110707.163514 / https://pubmed.ncbi.nlm.nih.gov/18771388/ Vuonna 2024 pimeän kolminaisuuden on aivokuvantamisella todettu liittyvän alentuneisiin aivojen harmaan aineen volyymeihin tunteiden säätelyn ja palkitsemisjärjestelmän alueilla. Sosiaalisten aivojen neuroanatominen poikkeavuus viittaa neurobiologiseen pohjaan.https://www.frontiersin.org/journals/psychology/articles/10.3389/fpsyg.2023.1326946/full#ref1 Dark triad -tyypeillä on lyhyen tähtäimen nykyisyysorientaatioBirkás, B., & Csathó, Á. (2015). Size the day: The time perspectives of the Dark Triad. Personality and Individual Differences, 86, 318–320. https://doi.org/10.1016/j.paid.2015.06.035kas ja he ovat herkkiä palkinnoilleJonason, P. K., & Jackson, C. J. (2016). The Dark Triad traits through the lens of Reinforcement Sensitivity Theory. Personality and Individual Differences, 90, 273–277. https://doi.org/10.1016/j.paid.2015.11.023. Dark triad -piirteet ovat osittain perinnöllisiäVernon, P. A., Villani, V. C., Vickers, L. C., & Harris, J. A. (2008). A behavioral genetic investigation of the Dark Triad and the Big 5. Personality and Individual Differences, 44, 445–452. https://doi.org/10.1016/j.paid.2007.09.007. Vuonna 2025 tutkimus on vahvistanut aikaisempia tutkimustuloksia siitä, että dark triad -piirteet ovat miessukupuolella selvästi korostuneempia kuin naissukupuolella.https://pmc.ncbi.nlm.nih.gov/articles/PMC11754945/

Uralla eteneminen

Psykologi Oliver James katsoi kirjassaan Office Politics, että pimeän triadin piirteet voivat edistää ihmisen uralla etenemistä. Myös kulutuskäyttäytymisen tutkija Patrick Fagan on arvioinut, että pimeän triadin piirteet voivat saada ihmisen etenemään urallaan; narsismi voi ilmetä voimakkaana johtajuuden tavoitteluna, psykopatia saavutuksiin keskittymisenä piittaamatta niiden tavoittelun vaikutuksista muihin ja machiavellismi erityisenä kykynä luoda itsestään myönteinen kuva. Psykopatia on kuitenkin tunnistettu myös vahvaksi rikollisuutta ennustavaksi tekijäksi.Yeungjeom Lee, Jihoon Kim, Psychopathic traits and different types of criminal behavior: An assessment of direct effects and mediating processes. Journal of Criminal Justice 05/06 2022, viitattu 10.5.2023.

Epävakaa minäkäsitys

On tutkittu, että pimeän triadin piirteet liittyvät epävakaaseen minäkäsitykseen. Erityisesti sekundaarinen psykopatia ja haavoittuva narsismi ennustavat heikompaa ja epäselvempää minäkäsitystä, kun taas grandioottisen narsismin johtajuus/auktoriteetti-ulottuvuus liittyy vahvempaan minän tunteeseen.

Pimeän kolminaisuuden piirteiden minäkäsityksistä on eniten tutkittu narsistien minäkäsitystä. Esimerkiksi Otto Kernbergin teorian mukaan narsismi liittyy minäkäsityksen epäselvyyteen ja vaihtelevuuteen. Narsistisilla yksilöillä on ohimeneviä, liioiteltuja ja hauraita minäkuvia, jotka ovat riippuvaisia sosiaalisesta vahvistuksesta. Narsisti kompensoi minäkuvaansa ihmissuhteissaan ja manipuloi sosiaalista ympäristöään rakentaakseen grandioottisen minän.

Yksi psykopaattisen persoonallisuuden piirre taas on epävakaa minäkäsitys, joka juontuu muovautuvasta, keskeneräisestä ja epävakaasta minän tunteesta. Machiavellistiset henkilöt eivät puolestaan ole sitoutuneita johdonmukaisen minäkuvan ylläpitämiseen samalla tavoin kuin vähemmän machiavellistiset henkilöt. Machiavellistit saavat myös korkeampia pistemääriä identiteetin diffuusiota mitattaessa. Identiteetin häiriintyneisyys on yhdistetty myös seksuaalisten suhteiden suosimiseen romanttisten suhteiden sijaan.

Epäselvä ja epävakaa minäkäsitys saattaa sopia pimeän triadin piirteitä omaaville, sillä se auttaa yksilöä mukautumaan tilanteisiin ja olemaan joustava tarvittavien taktiikoiden käytössä. Voimakas ulkoinen suuntautuneisuus saa heidät käyttämään vain vähän aikaa sisäisen maailmansa pohtimiseen ja ohjaa keskittymään sen sijaan vahvasti ulkoiseen maailmaan ja siihen, mitä he voivat saada muilta.

Manipulointi

Uhriuden signaloiminen

On tutkittu, että pimeän triadin piirteiden ja uhriuden signaloimisen välillä on yhteys. Uhriutuminen on kannattava manipulointikeino, sillä uhriutta ja hyveellisyyttä korostamalla voi hankkia etuja, kuten saada muilta resursseja ilman vastavuoroisuutta. Tutkijat määrittelivät uhrisignaloinnin 'julkiseksi ja tietoiseksi omien puutteiden, kärsimyksen, sorron tai henkilökohtaisten rajoitteiden ilmaisuksi’. Lisäksi he tarkastelivat hyvesignalointia, joka määriteltiin ‘symbolisiksi osoituksiksi, joiden perusteella havainnoijat voivat tehdä myönteisiä päätelmiä signaalin lähettäjän moraalisesta luonteesta’. Sekä uhriuden että hyveellisyyden signaloiminen maksimoi yksilön kyvyn saada resursseja muilta, sillä ihmiset tuntevat eniten myötätuntoa sellaista uhria kohtaan, joka on samalla hyvä ihminen. Erityisesti amoraalinen manipulointi ja narsismi ennustavat tällaista käyttäytymistä. Hyveellisen uhriuden signaloiminen liittyi myös valmiuteen eettisesti kyseenalaiseen toimintaan, kuten valehteluun, väärennösten ostamiseen ja vahinkojen liioitteluun.

Kognitiivisen empatian käyttö manipulointiin

Narsismi on positiivisesti yhteydessä kognitiiviseen empatiaan, mikä mahdollistaa toisten tunteiden ja ajatusten ymmärtämisen ja tämän tiedon hyödyntämisen manipuloinnissa. Sen sijaan machiavellismi ja psykopatia ovat negatiivisesti yhteydessä kognitiiviseen empatiaan, mikä viittaa siihen, että näihin piirteisiin liittyvä manipulointi tapahtuu useammin ilman empatiaa, esimerkiksi viettelyn tai uhkailun kautta. Psykopatialla havaittiin voimakkain negatiivinen yhteys kognitiiviseen empatiaan, mikä kertoo siitä, että empaattisiin strategioihin turvaudutaan kaikkein vähiten.

Kovat ja pehmeät manipulointitaktiikat

Psykopatia ja machiavellismi ovat vahvemmin yhteydessä kovien manipulaatiotaktiikoiden käyttöön, kun taas narsismi liittyy erityisesti pehmeisiin manipulaatiokeinoihin. Miehet käyttävät kovia taktiikoita todennäköisemmin kuin naiset, ja voimakkaat pimeän kolminaisuuden piirteet miehillä lisäävät tätä taipumusta. Pehmeissä taktiikoissa, kuten hurmaamisessa, yhteistyössä ja huumorin käytössä, sukupuolierot ovat vähäisempiä, ja niiden käyttö on selkeimmin yhteydessä narsismiin.

Teorian analyysiä

D-tekijä

Pimeistä persoonallisuuden piirteistä on pelkistetty D-tekijä. Se on muotoiltu seuraavasti: "Yksilöllisen hyödyn maksimoimiseksi ottamatta huomioon, hyväksyen tai pahantahtoisesti aiheuttaen haittaa toisille, ja sitä tukevat uskomukset jotka toimivat oikeutuksina."Suomennos määritelmästä: "– –maximize one's individual utility — disregarding, accepting, or malevolently provoking disutility for others —, accompanied by beliefs that serve as justifications." Koholla olevat D-tekijän tasot ilmenevät taipumuksena sosiaalisesti ja eettisesti kyseenalaisiin ajatuksiin ja käyttäytymiseen, kuten aggressioon, kiusaamiseen, vilppiin, rikollisuuteen, varastamiseen, vandalismiin, väkivaltaan ja moniin muihin. D-tekijää on kuvailtu myös häikäilemättömäksi oman edun tavoitteluksi.https://www.darkfactor.org/

Vastaavuus muissa testeissä
Big Five -persoonallisuustestissä pimeää triadia vastaa parhaiten alhainen sovinnollisuus. HEXACO-testissä parhaiten pimeää triadia vastaa voimakas negatiivinen korrelaatio rehellisyys-nöyryys -faktorissa. Se mittaa vilpittömyyttä, reiluutta, ahneuden välttämistä ja vaatimattomuutta. D-tekijän kautta tällaista persoonallisuutta on kuvailtu antagonistiseksi psykopatologiaksi.Scholz, D. D., Hilbig, B. E., Thielmann, I., Moshagen, M., & Zettler, I. Beyond (low) Agreeableness: Towards a more comprehensive understanding of antagonistic psychopathology. Journal of Personality. 2012.

Implikaatioita yhteisön kannalta

Yhtymäkohtia bonoboihin ja simpansseihin

Kädellisten tutkijan Frans de Waalin tutkimuksiin viitaten on myös pohdittu sitä, että pimeät ja valoisat piirteet esiintyvät myös ihmisen sukulaislajeilla simpanssilla ja bonobolla. Tutkijat huomauttavat silti, että pimeää triadia edustava simpanssi voi olla huolehtivainen ja valon triadia edustava bonobo aggressiivinen. Simpanssi ja bonobo lajiutuivat noin 1–1,5 miljoonaa vuotta sitten.https://www.nature.com/scitable/knowledge/library/primate-speciation-a-case-study-of-african-96682434/ Simpanssi ja bonobo ovat voineet kehittyä eri suuntiin koska Kongojoki pitää lajit erillään.https://academic.oup.com/book/27711/chapter-abstract/197877051?redirectedFrom=fulltext

Simpanssin ja bonobon käyttäytymisero on simpanssin kilpailu- ja bonobon yhteistyötaipumus. Ihmisen käyttäytyminen noudattaa näistä kahdesta bonobon pyyteetöntä mallia joka on mahdollistanut suuren mittakaavan yhteistyön.https://theconversation.com/bonobos-and-chimps-what-our-closest-relatives-tell-us-about-humans-202265 Toisaalta, voittaja vie kaiken -lajien urheilijoilla dark triad -piirteet liittyvät hyperkilpailullisuuteen ja itsensä kehittämiseen. Dark triad -piirteet ennustavatkin parempaa menestystä kilpaurheilussa.https://pubmed.ncbi.nlm.nih.gov/32940582/

Raiskaajan profiili

Dark triad -piirteitä on pohdittu myös luonneprofiilina joka sopii raiskaajalle. Pohdintaan sisältyy se, että ihmislaji voi periaatteessa lisääntyä myös naisten raiskausten kautta.https://link.springer.com/article/10.1007/s10508-017-0937-1 Dark triad on yhteydessä vastentahtoiseen seksuaalikäyttäymiseen ja kumppanin varastamiseen toiselta.https://pmc.ncbi.nlm.nih.gov/articles/PMC8980444/ Naissukupuolella dark triad voi toimia suojaavana tekijänä uhriksi joutumiselle.Darden et al., 2019

Pimeän triadin variaatioita ja vastakohtia

Pimeä tetradi

Uusimpien tutkimuksien mukaan myös sadismia voidaan mitata psykometrisesti, jolloin pimeitä piirteitä olisikin neljä.Gomez-Leal et al, The Dark Tetrad: analysis of profiles and relationship with the Big Five personality factors, Scientific Reports, 2024. (https://www.nature.com/articles/s41598-024-55074-w) Sadismi viittaa taipumukseen saada mielihyvää joko fyysisen, emotionaalisen tai sosiaalisen kivun tuottamisesta toisille.
Siinä missä pimeän kolminaisuuden piirteet painottuvat itsekkyyteen ja hyväksikäyttöön, sadismi tuo mukaan aktiivisen nautinnon toisten kärsimyksestä.

Pimeän tetradin piirteet voidaan sijoittaa persoonallisuuspiirteiden kenttään rehellisyys-, nöyryys-, sovinnollisuus-, tunnollisuus- ja emotionaalisuusulottuvuuksien negatiivisille ääripäille.https://www.researchgate.net/publication/284274893_The_Dark_Tetrad

Haavoittuva pimeä triadi

Haavoittuva pimeä triadi (Vulnerable Dark Triad) koostuu kolmesta toisiinsa liittyvästä ja samankaltaisesta konstruktiosta: haavoittuvasta narsismista, sekundaarisesta psykopatiasta ja epävakaan persoonallisuuden piirteistä. Haavoittuvan pimeän triadin ydinpiirre on emotionaalinen epävakaus ja vaikeudet tunteiden säätelyssä sekä impulsiivinen käyttäytyminen ovat vahvasti yhteydessä siihen. Vaikka haavoittuvan pimeän triadin piirteet liittyvät negatiiviseen emotionaalisuuteen ja antagonistisiin ihmissuhdetyyleihin, ne ovat myös yhteydessä introversioon ja estottomuuteen.

Pimeän triadin vastakohta

Vuonna 2019 tutkija Scott Kaufmann esitti hypoteesin "valon kolminaisuudesta" eli kolmesta luonteenpiirteestä, joiden korostuminen ihmisen persoonallisuudessa johtaisi yleisesti hyvinä pidettyihin toimintamalleihin. Pimeä triadi liittyy filosofeja askarruttaneeseen ihmisluontoa koskevaan kysymykseen siitä onko ihminen hyvä vai paha. Pimeä triadi ja valon triadi muodostavat kaksi ihmislajin alatyyppiä ja näistä pimeän triadin alatyyppi on tutkituissa aineistoissa harvinaisempi. Ihmislajissa vallitseva alatyyppi on siis pikemminkin hyvä.Craig S. Neumann, Scott Barry Kaufman, Leanne ten Brinke, David Bryce Yaden, Elizabeth Hyde, Eli Tsykayama,
Light and dark trait subtypes of human personality: A multi-study person-centered approach,
Personality and Individual Differences,
Volume 164,
2020,
110121,
ISSN 0191-8869,
https://doi.org/10.1016/j.paid.2020.110121.
(https://www.sciencedirect.com/science/article/pii/S019188692030310X)

 Katso myös 
 Persoonallisuushäiriöt
 Psykologinen manipulointi
 Vahingonilo

 Lähteet 

Aiheesta muualla
https://www.britannica.com/science/dark-triad
https://www.ebsco.com/research-starters/psychology/dark-triad Dark triad | EBSCO Research Starters
Koehn, M. A., Okan, C., & Jonason, P. K. (2019). A primer on the Dark Triad traits. Australian Journal of Psychology, 71(1), 7–15. https://doi.org/10.1111/ajpy.12198 / https://www.tandfonline.com/doi/full/10.1111/ajpy.12198
Räty, Panu. Pahan synkkä kolmikko. Tiede 2017 : 9, s. 38-45

Luokka:Persoonallisuuspsykologia
Luokka:Persoonallisuushäiriöt